Tulen ja jään laulun maailma

Tulen ja jään laulun maailma on yhdysvaltalaiskirjailija George R. R. Martinin luoma kuvitteellinen maailma, johon hänen Tulen ja jään laulu -kirjasarjansa ja sen spin-offit sijoittuvat. Valtaosa tarinoissa mainituista paikoista sijaitsee joko Westerosin tai Essoksen mantereilla.

 Ajanlasku 

Maailmassa ajanlasku alkaa, kun Aegon Valloittajana tunnettu Aegon I Targaryen valloittaa Westerosin. Tämän jälkeistä aikaa kuvataan kirjainlyhenteellä jv. (jälkeen valloituksen) ja sitä edeltävää aikaa lyhenteellä ev. (ennen valloitusta) tai englanniksi AC () ja BC ().  
 Westeros 

Westerosin seitsemän kuningaskuntaaSuomenkielinen nimiEnglanninkielinen nimi Dorne  Dorne   Jokimaat  The Riverlands   Kruunumaat  The Crownlands  Lakeus  The Reach   Laakso  The Vale   Länsimaat  The Westerlands   Myrskymaat  The Stormlands  Pohjoinen  The North   Rautasaaret  The Iron Islands  
Westeros on manner, joka muistuttaa muodoltaan Isoa-Britanniaa ja vastaa Martinin mukaan kooltaan Etelä-Amerikkaa. Idässä mannerta rajaa Kapeameri, jonka vastakkaisella puolella on toinen manner, Essos. Lännessä Westeros päättyy Auringonlaskun-mereen. Merentakaisia alueita ei tunneta, vaikka meren yli on yritetty purjehtia monia kertoja. Pohjoisessa Muuri erottaa Muurintakaisen alueen muusta mantereesta ja Seitsemästä kuningaskunnasta. Seitsemän kuningaskunnan pääkaupunki on mantereen itärannikolla sijaitseva Kuninkaansatama.

 Dorne 
Dorne on Westerosin eteläisin kuningaskunta, ja se on tunnettu vuoristoistaan ja rutikuivista aavikoistaan. Dorne oli alkujaan yhteydessä Essosiin maasillalla, jonka Metsän lapset kuitenkin tuhosivat sodassaan Ensimmäisiä ihmisiä vastaan. Dorne pysyi vuosituhansien ajan hyvin hajanaisena pienten kuningaskuntien alueena, mutta yhdistyi yhden hallitsijan alaiseksi, kun rhoynelaisten kuningatar Nymeria liittoutui Mors Martellin kanssa.Antonsson ym. 2022, s. 18 Aegon I Targaryen ei onnistunut valloittamaan Dornea, vaan alue liitettiin Seitsemään kuningaskuntaan vasta miltei 200 vuotta myöhemmin Daeron II Targaryenin hallitsijakaudella.

 Kruunumaat 
 Kuninkaansatama 

Kuninkaansatama () on Seitsemän kuningaskunnan pääkaupunki.

 Lohikäärmekivi 

Lohikäärmekivi () on linna, joka sijaitsee samannimisellä saarella Kapeallamerellä, Mustalahden suulla. Se kuuluu Targaryenin suvulle Robert Baratheonin käynnistämään Robertin kapinaan saakka, minkä jälkeen tämä luovuttaa sen pikkuveljelleen Stannisille.Cogman, 2012: ”Lohikäärmekivi: Lyhyt historia”, s. 136

Volantislaiset rakensivat Lohikäärmekiven kauppasatamaksi, kun Valyria valloitti Volantiksen. Kirjoissa linna on tehty tuliperäisestä kivestä veistetyistä lohikäärmeistä. Game of Thrones -televisiosarjassa se esitetään synkkänä, mutta siitä huolimatta palatsimaisena rakennelmana. Linnan karttahuone on saanut inspiraatiota Sri Lankalla sijaitsevasta kivilinnoitus Sigiriyasta. Huoneen yksi huomiota herättävimmistä osista on pitkä karttapöytä, jossa maamerkkeinä on käytetty luita, korukiviä ja -metalleja.Cogman, 2012: ”Lohikäärmekiven luominen”, s. 138–139

 Jokimaat 
Jokimaat () kattavat Kolmikärkijoen alueen. Alue sijaitsee keskeisellä paikalla Westerosissa ja joen takia sen maaperä on viljavaa.Cogman, 2012: ”Jokimaat: Lyhyt historia”, s. 134–135 Jokimailla on pitkä historia alueena, joka ei ollut kuningaskunta, vaan joka kuului vuoronperään Myrskykuninkaille ja rautasyntyisille. Jokimaiden kuningaskunta syntyi, kun Aegon Valloittaja erotti alueen Rautasaarista.Antonsson ym. 2022, s. 41

 Harrenhalli 
Harrenhalli on ”kolossaalinen” linna Jokimailla. Sen rakennutti Jokimaiden viimeinen kuningas Harren Musta ennen Aegon Targaryenin aloittamaa valloitusta, ja sen rakentaminen kesti 40 vuotta.Antonsson ym. 2022, s. 13 Valloituksen aikana linna raunioituu lohikäärmeiden polttaessa sen, mutta se on kunnostaan huolimatta vaikuttava näky ja haluttu omistuskohde.

 Vuolasvirta 
Vuolasvirta () on Tullyn suvulle kuuluva linna Jokimailla.

 Laakso 
Laakso () on Arrynin suvun hallussa oleva vuoristoinen kuningaskunta.Antonsson ym. 2022, s. 16

 Lakeus 
Lakeus () on Westerosin väkirikkain kuningaskunta ja hedelmällistä viljelysmaata.

 Kylmäkaivanto 
Kylmäkaivanto () on Lakeudella sijaitseva linna, jota ovat pitäneet hallussaan sekä Osgreyn että Verkontekijän suvut. Sen rakennutti Perwyn Osgrey eli Perwyn Ylväs. Linna on saanut nimensä sen vallihaudan mukaan, ja sitä kuvaillaan suurempiin linnoihin verrattuna vaatimattomaksi. Osgreyt menettivät linnan, kun Ormond Osgrey vastusti kuningas Maegor Targaryenia, ja se siirtyi myöhemmin Verkontekijöiden haltuun.Martin, 2019: Seitsemän kuningaskunnan ritari, ”Valan vannonut miekkamies”, s. 87–177

 Turvapaikka 
Turvapaikka () on linnaksi kutsuttu iso torni mäen huipulla. Se rakennettiin alun perin mustasta kivestä, mutta romahdusta seuranneiden korjaustöiden jälkeen sen yläosa on tehty vaaleanharmaasta kivestä. Martinin ”Valan vannonut miekkamies” -kertomuksessa sitä hallitsee ser Celton Osgrey.

 Myrskymaat 
Myrskymaat () on myrskyistään tunnettu alue Westerosin lounaisosassa, Dornen pohjoispuolella. Sen merkittävin linnoitus on Myrskynpää (), jonka rakentamiseen osallistui myös Brandon Rakentaja.Antonsson ym. 2022, s. 12

 Suvilinna 
Suvilinna () on Targaryenin suvulle kuuluva linna, jota he käyttävät kesäpalatsina. Se tuhoutuu Suvilinnan tragediaksi kutsutussa tulipalossa. Linna syttyy tuleen, kun kuningas Aegon V Targaryen yrittää saada lohikäärmeenmunia kuoriutumaan käyttämällä taikuutta.

 Pohjoinen 
Pohjoinen  () on aina ollut Westerosin suurin kuningaskunta. Se oli myös ainoa kuningaskunta, jota ihmisrotu andalit eivät valloittaneet, vaan joka jäi Ensimmäisten ihmisten haltuun.Antonsson ym. 2022, s. 17

 Talvivaara 

Talvivaara () on linna Pohjoisen kuningaskunnassa. Starkin suvun perustajajäsen, Pohjoisen kuningas Brandon Rakentaja, rakennutti linnan ja se on pysynyt suvun hallussa siitä asti.Cogman, 2012: ”Starkin suku: Lyhyt historia”, s. 38 

Game of Thrones -televisiosarjassa esiintyvä linna suunniteltiin kuvaamaan Starkeja: sen tuli olla jykevä, yksinkertainen ja ankara. Sarjan ensimmäisessä jaksossa Talvivaarana toimi Dounen linna Skotlannissa ja myöhemmin sarjaa kuvattiin myös Wardin linnassa Pohjois-Irlannissa. Toisen kauden kuvauksia varten Moneyglassin kylään, Pohjois-Irlantiin rakennettiin uusi linna.Cogman, 2012: ”Talvivaaran luominen”, s. 40–42

 Rautasaaret 
Rautasaariksi () kutsutaan kivistä saaristoa Westerosin länsirannikolla. Saaristoa asuttavat ensimmäisistä ihmisistä polveutuvat rautasyntyiset, jotka tunnetaan ylpeinä ryöstelijöinä. Aluetta on hallinnut Greyjoyn suku siitä asti, kun Vickon Greyjoy vannoi uskollisuutta Westerosin valloittaneelle Aegon Targaryenille.Cogman, 2012: ”Greyjoyn suku: Lyhyt historia”, s. 120–121. Saaria on yhteensä 31, ja niistä seitsemän on asutettuja.

Game of Thronesissa Rautasaaret esitetään kosteana, vetoisena, kivisenä ja merenläheisenä paikkana. Rautasyntyisten puvut ovat tuulenpitäviä, tavarat yksinkertaisia ja väriltään kivenharmaita. Heidän haarniskoissaan käytetään nahkaa, niittejä ja nastoja.Cogman, 2012: ”Piikin luominen”, s. 122–123.

 Piikki 
Piikki () on Rautasaariin kuuluva saari ja saarella sijaitseva samanniminen linnoitus. Linnoitus kuuluu Greyjoyn suvulle.

Piikin satamaan sijoittuvat Game of Thronesin kohtaukset kuvattiin Ballintoyn satamassa Pohjois-Irlannissa. Rautasaarille tyypillistä merellistä tunnelmaa välitetään katsojille linnan sisätiloihin sijoitetuilla simpukoilla, rikkinäisillä kuvakudoksilla ja väriltään haalistuneilla huonekaluilla.

pienoiskuva|Game of Thrones -televisiosarjassa Muurin pohjoispuolelle sijoittuvia kohtauksia kuvattiin muun muassa Vatnajökullin jäätiköllä Islannissa. 
 Muuri 

Muuri () on kivestä ja jäästä valmistettu korkea rakennelma, joka ulottuu Westerosin länsirannikolta itärannikolle. Se rakennettiin Pitkän yön jälkeen pitämään valkeat kulkijat loitolla.Cogman, 2012: ”Yövartio: Lyhyt historia”, s. 21 Muurin rakensi Brandon Rakentaja jättiläisten ja metsän lasten avulla. 

 Essos 
Essos on suuri manner Westerosin itäpuolella. Mantereita erottaa toisistaan Kapeameri. Essosin länsirannikolla sijaitsevat Vapaakaupungit ja mantereen etelärannikolla on Orjakauppiaanlahtena tunnettu lahti, jonka Daenerys Targaryen nimeää uudelleen Lohikäärmeenlahdeksi vapautettuaan orjat. Lahden rannikolla on useita vanhoja kaupunkeja, jotka olivat muinoin osa ghiscari-sivilisaatiota. Orjakauppiaanlahden lähellä sijaitsee myös Valyria, joka oli ennen kiinni muussa mantereessa. ”Tuhoksi” nimitetyn tapahtuman seurauksena Vanhan Valyrian kuningaskunta tuhoutui, jolloin koko Valyrian niemimaa irtautui Essosista ja niiden väliin muodostui Savuava meri.Cogman, 2012: ”Targaryenin suku: Lyhyt historia”, s. 152

Essosin keskiosassa on Dothrakinmereksi kutsuttu aro, jolla elävät dothrakit. Sen eteläpuolella Lhazarissa asuvat ”lammaskansaksi” kutsutut paimentolaiset. Lhazarista itään sijaitsee Punaiseksi erämaaksi kutsuttu autiomaa, jonka toisella puolella on ”idän keskus”, Qarth. Vielä idempänä sijaitsevat Yi Ti ja Asshai.Cogman, 2012: ”Essos: Lyhyt historia”, s. 146

Toisin kuin Westerosia, Essosia ei pidä vallassaan yksi hallitsija, vaan siellä on monia itsenäisiä kaupunkivaltioita. Ennen tuhoutumistaan mannerta hallitsi Vanha Valyria viiden vuosituhannen ajan ja sitä ennen suuressa osassa Essosia valtaa pitivät ghiscarilaiset.

 Valyria 
Valyrian niemimaa sijaitsi Essoksen etelärannikolla, Orjakauppiaanlahden länsipuolella. Huippuvuosinaan se oli tunnetun maailman mahtavin kaupunki ja sivistyksen keskus, mutta noin 400 vuotta ennen Tulen ja jään laulu -kirjasarjan alkua niemimaa murtui saariryppääksi ”Valyrian tuhoksi” kutsutun katastrofin seurauksena. Maailman asukkaat eivät tiedä tuhon todellista syytä, mutta arvelevat sen johtuvan joko lähellä tapahtuneista tulivuorenpurkauksista tai valyrialaisten käyttämän taikuuden epäonnistumisesta. Niemimaan ja mantereen liittymäkohdassa oli Neljäksitoista tuleksi kutsuttu tuliperäinen alue, jolla sijaitsi 14 tulivuorta. Valyrian saarten on kuvattu kytevän vielä kauan tuhon jälkeen. Alue on edelleen raunioina ja sinne on karkotettu harmaasuomuun sairastuneita henkilöitä, joita kutsutaan kivimiehiksi.

Martin ei ole paljastanut katastrofin syytä kirjoissa tai niiden ulkopuolella. Sarjan suosiosta johtuen aihetta on pohdiskeltu jonkin verran mediassa. Kirjoissa esitettyjen kuvausten perusteella on arveltu, että samaan aikaan on tapahtunut maanjäristys ja sarja tulivuorenpurkauksia sekä jokin maaginen onnettomuus. Geotutkija Miles Traer perehtyi Martinin kirjoituksiin ja vertasi tapahtunutta oikean maailman tulivuoriin ja tektonisiin ilmiöihin. Hän teoriansa mukaan tuho todennäköisesti alkoi yksittäisestä tulivuorenpurkauksesta, joka aiheutti muiden lähellä olevien tulivuorien purkautumisen. Se puolestaan olisi hänen mukaansa hyvin voinut johtaa suureen tsunamiin, joka tuhosi osan niemimaasta. Vaikka kaikki läheiset 14 tulivuorta olisivat purkautuneet samanaikaisesti, se ei kuitenkaan olisi yksin riittänyt irrottamaan koko niemimaata muusta mantereesta. Traerin mielestä ainoa jäljelle jäänyt luonnollinen vaihtoehto oli alueelle pudonnut meteoriitti, joka irrotti niemimaan jo ennen sen tuhoutumista. Irtoaminen vain yhdistettiin myöhemmin alueen muuhun tuhoutumiseen. Hänen mielestään meteoriitti voisi selittää myös alueen suuret lohikäärmelasi- ja kultaesiintymät.

 Vanha Valyria 
Vanha Valyria (myös pelkkä Valyria) oli kaupunki Valyrian niemimaalla. Se kuului Valyrian kuningaskuntaan, joka kattoi suurimmillaan niemimaan lisäksi koko Essoksen eteläosan. Se muodostui siirtokunnista, joita olivat esimerkiksi Vapaakaupungit Kapeanmeren rannalla.

Valyrialaiset olivat alun perin paimentolaisia. He kuitenkin löysivät Neljäntoista tulen alueelta lohikäärmeenmunia ja oppivat kesyttämään lohikäärmeitä. Niiden taikuuden ja voimien avulla he alkoivat valloittaa ympäröiviä alueita. Valyrialaisten luomaa valtakuntaa pidettiin maailman edistyneimpänä ja he hallitsivat Essosta viiden tuhannen vuoden ajan tuhoonsa asti.

Valyrian tuhon seurauksena Targaryeneista tuli ainoita lohikäärmelordeja. Suku selvisi tuhosta, sillä he olivat ennustuksen takia jättäneet alueen ja asettuneet asumaan Lohikäärmekivelle. Ainoa tuhosta ja sitä seuranneista levottomuuksista selviytynyt lohikäärme oli Targaryenin suvulle kuulunut Balerion Mustakauhu. Sen lisäksi Lohikäärmekiveltä löydettiin kaksi kuoriutumatonta munaa, jotka nekin olivat suvun hallussa.

 Materiaalit 

 Lohikäärmelasi 
Lohikäärmelasi () eli obsidiaani on todellisen maailman obsidiaania muistuttava vulkaaninen kivilaji, jolla on muutamia maagisia ominaisuuksia. Sitä voidaan käyttää valkeita kulkijoita vastaan ja nieltynä se auttaa sairauksiin. Lohikäärmelasia kuvaava valyriankielinen sana tarkoittaa kirjaimellisesti käännettynä jäätynyttä tulta. Lohikäärmelasia esiintyy suurina määrinä Lohikäärmekivellä.

 Valyrialainen teräs 
Valyrialainen teräs () on maailmassa esiintyvä kuvitteellinen metalli, joka on monin tavoin ylivertainen muihin metalleihin verrattuna. Sitä käytetään aseissa ja muissa taisteluvarusteissa sekä koruissa. Metallin pintaa koristaa aaltokuvio. Valyrialaisesta teräksestä valmistetut aseet ovat kevyitä ja vahvoja, eikä niitä tarvitse koskaan teroittaa. Se on yksi harvoista materiaaleista, joilla pystytään surmaamaan valkeita kulkijoita.

Valyrialaista terästä valmistettiin alun perin Valyriassa ja tarujen mukaan prosessissa käytettiin sekä taikuutta että lohikäärmeiden syöksemää tulta. Valyrian tuhon myötä valmistusmenetelmä on kuitenkin unohtunut, eikä sitä enää osata tehdä lisää. Olemassa olevaa metallia voidaan kuitenkin työstää esimerkiksi yhdistämällä kaksi siitä valmistettua miekkaa yhdeksi suuremmaksi tai päinvastoin. Näin valmistetaan esimerkiksi Joffrey Baratheonin ja Jaime Lannisterin miekat, joita varten sulatetaan Starkeille kuulunut Jää-miekka. Valyrialaisesta teräksestä valmistettuja esineitä on jäljellä vain muutamia ja ne ovat pääosin aatelissukujen perintökalleuksia.

George R. R. Martinin mukaan valyrialainen teräs muistuttaa todellisen maailman damaskiterästä. Valyrialaisen teräksen tavoin damaskiteräs tunnetaan vahvuudestaan ja terävyydestään sekä unohdetusta valmistustavasta. Myös damaskiteräs on juovikkaasti kuvioitua.

 Lähteet 




 Viitteet 

Luokka:Kuvitteelliset maailmat
Maailma